कंपनी बोली- ये GPS ट्रैकिंग सिस्टम में गड़बड़ी से हुआ, ₹900 रिफंड करेंगे
Delhi Uber Company Ride Case - Uber Charges Rs 1525 From Delhi Customer For 21 Kms. दिल्ली में एक महिला ने शहर में 21 किमी के सफर के लिए उबर कैब बुक की थी, जिसके लिए उससे 1,525 रुपए चार्ज किए गए। महिला ने उबर कंपनी से इस मामले की शिकायत की।
दिल्ली में एक महिला ने शहर में 21 किमी के सफर के लिए उबर कैब बुक की थी, जिसके लिए उससे 1,525 रुपए चार्ज किए गए। महिला ने उबर कंपनी से इस मामले की शिकायत की। जिस पर कंपनी ने महिला को अक्स्ट्रा चार्ज किए गए 900 रुपए रिफंड करने की बात कही है।
मीडिया रिपोर्ट्स के मुताबिक मामला गुरुवार का है। एक महिला ने इंदिरा गांधी इंटरनेशनल एयरपोर्ट से चित्तरंजन पार्क के लिए उबर कैब बुक की थी। जिसके बीच की दूरी 21 किमी है, लेकिन जब महिला अपनी डेस्टिनेशन पर पहुंची तो ड्राइवर ने उसे बताया कि राइड का बिल 1,525 है। इस दौरान महिला की कैब ड्राइवर से कहासुनी हुई, लेकिन बाद में महिला ने पेमेंट कर दिया।
उबर ने कहा कि 900 रुपए रिफंड करेंगे
महिला के पति ने शुभेंदु मुखर्जी ने ट्विटर पर कंपनी से इस बारे में शिकायत की। इस पर कंपनी की ओर से बताया गया कि जीपीएस ट्रैकिंग सिस्टम में गड़बड़ी की वजह से उससे एक्सट्रा चार्ज किया गया है। उबर ने कहा कि वो महिला को 900 रुपए वापस करेंगे, लेकिन ये रकम कस्टमर के उबर वॉलेट में रिफंड की जाएगी। जिसका इस्तेमाल भविष्य में उबर कैब बुक करने के लिए किया जा सकेगा।
उबर कंपनी का कहना है कि हमने कस्टमर की राइड का बिल चेक किया, जिसमें उत्तर प्रदेश अंतरराज्यीय शुल्क शामिल था। जबकि महिला ने राज्य की सीमा को पार नहीं किया था। वहीं, कस्टमर के बिल में नगर निगम टैक्स भी शामिल है, जो दो बार लगाया गया था। बता दें कि MCD टैक्स सिर्फ कमर्शियल वाहनों पर लगाया जाता है, जो दूसरे राज्यों से दिल्ली में एंट्री करते हैं।
उबर से जुड़ी अन्य खबरें भी पढ़ें...
महिला पत्रकार ने उबर ड्राइवर पर शोषण का आरोप लगाया, बोलीं-मिरर से ब्रेस्ट घूरकर देख रहा था
दिल्ली की महिला पत्रकार ने एक उबर ड्राइवर पर यौन उत्पीड़न का आरोप लगाया था। महिला ने ट्विटर पर जानकारी देते हुए बताया कि ड्राइवर साइड के मिरर से उनके ब्रेस्ट को घूर रहा था। इसके चलते वह दूसरी तरफ शिफ्ट होकर बैठ गईं। फिर ड्राइवर उन्हें लेफ्ट साइड के मिरर से घूरने लगा। वह थोड़ा और साइड हुईं तो ड्राइवर उन्हें पीछे मुड़कर बार-बार देखने लगा। घटना 15 मार्च शाम करीब 4.40 बजे की है। पढ़ें पूरी खबर...